**Zapisnik sestanka komisije za šolsko prehrano,**

ki je bil v ponedeljek, 1. 4. 2019, ob 7.30.

Komisijo za šolsko prehrano sestavljajo:

* dve predstavnici učencev: Kaja Katarina Golob in Alja Miklavčič,
* predstavnica staršev: Lidija Maurer,
* predstavnica učiteljev: Maja Ule,
* organizatorka prehrane: Nada Brezovar.

Dnevni red:

1. Pregled zapisnika zadnjega sestanka
2. Poročilo analize odpadkov v februarju ter aktivnosti v aprilu
3. Predlogi in pobude učencev
4. Predlogi predstavnice staršev
5. Ostalo

Podpis članov:

Kaja Katarina Golob

Alja Miklavčič

Lidija Maurer

Maja Ule

Nada Brezovar

K 1.

Organizatorka šolske prehrane sem naredila pregled zapisnika zadnjega sestanka. Vse navzoče so ga potrdile in niso imele dodatnih pripomb.

K 2.

Prisotne so se strinjale, da učenci še vedno nimajo pravega odnosa do hrane. Vzgajati bi bilo potrebno že v domačem okolju. Pripomnile so, da otroci v šoli lepo ločuje vse odpadke, a doma mnogi nimajo pravega zgleda.

Še vedno opažajo, da učenci prinašajo v šolo neprimerna živila, kot so sladke pijače in čips. Učenci si to najbrž nakupijo pred prihodom v šolo.

Skupen sklep vseh članic aktiva za šolsko prehrano je, da bi se moralo v nov vzgojni načrt šole zapisati, da je prinašanje takšnih živil v šolo in na dejavnosti izven šole prepovedan. Tako kot v šoli niso dovoljeni avtomati s hitro prehrano ali napitki, bi morala šola zahtevati tudi, da učenci prinašajo hrano, ki je primerna in priporočljiva. Izpostavljen je bil problem praznovanj rojstnih dni, ker takrat starši ali pa učenci prinašajo ravno takšna, to je neprimerna in nezdrava živila. Šolsko leto ima okrog 39 tednov in če je v oddelku 25 učencev, pomeni, da praznujejo vsak drugi teden. Oddelki bi se morda organizirali tako, da se praznuje enkrat mesečno. Staršem pa bi svetovali, da bi otroke raje pogostili z jagodičastim sadjem, ki mnogim sicer ni dosegljivo.

K 3.

Učenki sta izpostavili, da so porcije obrokov prevelike. Pri dietni hrani bi jih morali bolj prilagoditi starosti otrok.

Organizatorka bo pripombo posredovala kuharskemu osebju.

K 4.

Predstavnica staršev se je z vsem zgoraj naštetim strinjala in podpira šolo v prizadevanju za kvalitetno prehrano in v novih smernicah ločevanja odpadkov.

Prisostvovala je tudi pri vračanju posod iz oddelkov po končani malici. Ker je mesec april mesec, ko tehtamo odpadke, je bila ta odmor ves čas navzoča. Učence je spraševala, zakaj niso jedli in strnila svoja opažanja v zapis, ki je priloga zapisnika.

K 5.

Pregledale smo pripombe, ki so jih imeli starši na svetu staršev. Učenke so se popolnoma strinjale z odgovori, ki jih je podala organizatorka prehrane.

Predstavnica učiteljev je povedala primer, kako je že kar nekaj učencev navadila, da so začeli okušati novo hrano, ki je doma ne pripravljajo ali pa so starši premalo vztrajni. Pravi, da gre polovica od 10 učencev, ki so pripravljeni poskusiti žličko jedi, iskat normalno porcijo, ker ugotovijo, da jim okus ustreza.

Spregovorile smo o alternativni malici in o možnosti, ali jo vsaj poskusno ukiniti. Odločitev smo prepustile učencem na šolskem parlamentu.

Člani šolskega parlamenta se bomo ponovno sestali v ponedeljek, 17. 6. 2019.

Nada Brezovar,

organizatorka šolske prehrane

Zagorje, 5. 4. 2019